3. ΒΑΣΙΛΙΚΟΝ ΔΙΑΤΑΓΜΑ της 1/13 Απρ. 1940 Περί διοικήσεως και διαχειρίσεως δημοσίων ιαματικών πηγών απ’ ευθείας υπό του Δημοσίου. Έχοντες υπ’ όψει: 1) τας διατάξεις των άρθρ.4, 8, 14 και 15 του Νόμ. 2188 (18.Δα.1) περί ιαματικών πηγών, 2) το άρθρ.1 του Α.Ν. 1547/39 περί τρόπου επιβολής φορολογιών κατά νομοθετικήν εξουσιοδότησιν (τ.1), και 3) τον Α.Ν. 45/1936 περί συστάσεως Υπουργείου Τύπου και Τουρισμού, κτλ. (18.Αα.1). Άρθρ.1.-Η διοίκησις και διαχείρισις των απ’ ευθείας υπό του Δημοσίου εκμεταλλευομένων ιαματικών πηγών, ανήκουσα εις το Υφυπουργείον Τύπου και Τουρισμού ασκείται δια της διευθύνσεως ιαματικών πηγών και εκθέσεων, είτε δια των παρ’ αυτή υπηρετούντων ή απεσπασμένων υπαλλήλων, είτε δι’ ημερομισθίου ή εκτάκτου προσωπικού προσλαμβανομένου προς τούτο κατά τας ισχυούσας διατάξεις. Άρθρ.2.-Προκειμένου περί εκμεταλλεύσεως ιαματικών πηγών, εις ας περιπτώσεις το Δημόσιον στερείται ιδίων, ανηκουσών αυτώ, λουτρικών, μηχανικών και υδραυλικών εγκαταστάσεων προς εκμετάλλευσιν του ιαματικού ύδατος, δύναται το Υφυπουργείον Τύπου και Τουρισμού, μετά γνώμην του Δ. Συμβουλίου και απόφασιν των επί των Οικονομικών και Τύπου και Τουρισμού Υπουργών, να προβή εις την εκμετάλλευσιν των ιαματικών υδάτων δια διοχετεύσεως αυτών εις ιδιωτικά λουτρικά καταστήματα, τροφοδοτούμενα δι’ ιαματικού ύδατος του Δημοσίου. Αι εκ της ανωτέρω εκμεταλλεύσεως, εκ της χρήσεως του ιαματικού ύδατος προς λουτροθεραπείαν, πρόσοδοι του Δημοσίου επί του λουτρικού δικαιώματος, ως τούτο καθορίζεται παρά της κατά τας διατάξεις του νόμ. 3509/1928 (τόμ. 13) επιτροπής λουτρικών δικαιωμάτων καθορίζονται δια κοινής αποφάσεως των επί των Οικονομικών και Τύπου και Τουρισμού Υπουργών. Δια της αυτής αποφάσεως θέλει καθορισθή και ποσοστόν επί του λουτρικού δικαιώματος, όπερ θέλει χορηγηθή υπέρ των ιδιοκτητών ή δ/ντών λουτρικών καταστημάτων και συναφών δια την εκμετάλλευσιν αυτών μηχανικών και υδραυλικών εγκαταστάσεων τροφοδοτουμένων δι’ ιαματικού ύδατος του Δημοσίου, δια την χρήσιν των λουτρικών αυτών εγκαταστάσεων και δια λοιπάς δαπάνας λειτουργίας και συντηρήσεως αυτών. Δι’ ομοίων αποφάσεων δύνανται να καθορισθώσιν ειδικοί όροι και υποχρεώσεις των ιδιοκτητών ή διευθυντών λουτρικών καταστημάτων, τροφοδοτουμένων δι’ ιαματικού ύδατος του Δημοσίου, προς εξασφάλισιν της κανονικής λειτουργίας και συντηρήσεως των λουτρικών κλπ. εγκαταστάσεων. Η είσπραξις των δικαιωμάτων του Δημοσίου θα ενεργήται είτε δια του κατά τα εν άρθρ.1 του παρόντος προβλεπομένου προσωπικού, είτε κατά προτίμησιν, εφ’ όσον υφίσταται τοιούτον προσωπικόν διαθέσιμον, δια των δημοσίων εισπρακτόρων, μετά προηγούμενον έλεγχον και θεώρησιν των διπλοτύπων εισιτηρίων λουτρικών δικαιωμάτων, δι’ ων αι λουτρικαί επιχειρήσεις δέον να ώσιν εφωδιασμέναι εις επαρκή αριθμόν μπλοκ παρά του αρμοδίου δημοσίου ταμείου εισπράξεων. Η είσπραξις των ως άνω λουτρικών δικαιωμάτων δύναται να ενεργήται και παρά του δημοσίου ταμείου κατά την παρ’ αυτού θεώρησιν των εισιτηρίων λουτρικών δικαιωμάτων. Τα μπλοκ των εισιτηρίων λουτρικών δικαιωμάτων ηριθμημένα κατ’ αύξοντα αριθμόν κατά τε το στέλεχος και το απόκομμα εκάστου εισιτηρίου προσάγονται προς σφράγισιν εις το δημόσιον ταμείον προ πάσης χρήσεως λουτρού δι’ ιαματικού ύδατος του Δημοσίου. Χρήσις εισιτηρίων μη τεθεωρημένων κατά τα ανωτέρω παρά του δημοσίου ταμείου ως και χρήσις λουτρών άνευ εκδόσεως εσφραγισμένων εισιτηρίων, συνεπάγεται την άρσιν της περαιτέρω εκ μέρους του Δημοσίου χρήσεως του ιδιωτικού λουτρικού καταστήματος, ασχέτως πάσης άλλης ευθύνης εκ μέρους των ιδιοκτητών ή διευθυντών λουτρικών καταστημάτων. Δι’ εγκυκλίων διαταγών του επί του Τύπου και Τουρισμού Υφυπουργού θέλουσι καθορισθή τα εν γένει καθήκοντα και υποχρεώσεις του προσωπικού εκμεταλλεύσεως λουτρικών καταστημάτων. Εις τον ημέτερον επί του Τύπου και Τουρισμού Υφυπουργόν ανατίθεμεν την δημοσίευσιν και εκτέλεσιν του παρόντος. Σελ.169 Εκμετάλλευση ιαματικών πηγών από το Κράτος 18.Δ.γ.3 18.Δ.γ.3 Εκμετάλλευση ιαματικών πηγών από το Κράτος 